Η παραμονή μας στον χώρο του κυρίου Χαράλαμπου ήταν κάτι παραπάνω από ικανοποιητική. Ο χώρος ήταν πεντακάθαρος, πλήρως εξοπλισμένος και ειλικρινά δεν μας έλλειψε τίποτα. Η περιοχή που μείναμε είναι ουσιαστικά κέντρο-απόκεντρο. Από τη μιά η ησυχία της γειτονιάς και από την άλλη η πρόσβασή μας, σε ελάχιστα λεπτά, οπουδήποτε στο κέντρο της πόλης. Επειδή έχουμε ξαναχρησιμοποιήσει την πλατφόρμα για εύρεση ανάλογων χώρων, έχουμε να πούμε πως το σπίτι είναι όπως ακριβώς φαίνεται στις φωτογραφίες. Καμία παραπλανητική πρόθεση από πλευράς του ιδιοκτήτη. Ο κύριος Χαράλαμπος, ευγενικός και φιλόξενος είχε μεριμνήσει για όλα όσα θα έκαναν άνετη τη διαμονή μας. Τον ευχαριστούμε για όλα και συστήνουμε τον χώρο του ανεπιφύλακτα.